Бо ќарори

Комиссияи марказии интихобот ва раъйпурсии Љумњурии Тољикистон

аз 6 декабри соли 2024, № 6

тасдиќ карда шудааст

Тартиби

ПЕШБАРЇ ва баќайдгириИ номзадЊо БО РОЊИ ХУДПЕШБАРЇ ба вакилиИ МаЉлиси намояндагони МаЉлиси Олии ЉумЊурии Тољикистон

I. МУЌАРРАРОТИ УМУМЇ

1. Интихоботи вакилони Маљлиси намояндагони Маљлиси Олии Љумњурии Тољикистон дар асоси њуќуќи умумї, баробар ва бевосита бо овоздињии пинњонї ва низоми омехтаи интихобот сурат мегирад.

2. Вакили Маљлиси намояндагони Маљлиси Олии Љумњурии Тољикистон шахсе интихоб шуда метавонад, ки танњо шањрвандии Љумњурии Тољикистонро дошта, синни ў аз 30 кам набуда, дорои тањсилоти олї бошад ва забони давлатиро донад*.*

3. Шањрвандони зерин ба вакилии Маљлиси намояндагони Маљлиси Олии Љумњурии Тољикистон њуќуќи номзад шуданро надоранд:

а) шањрвандоне, ки ба талаботи муќарраркардаи Конститутсияи Љумњурии Тољикистон ва Ќонуни конститутсионии Љумњурии Тољикистон «Дар бораи интихоботи Маљлиси Олии Љумњурии Тољикистон» љавобгўй нестанд;

б) шањрвандоне, ки забони давлатиро намедонанд;

в) шањрвандоне, ки дар њудуди љумњурї камтар аз 5 соли охир истиќомат доранд;

г) шахсоне, ки шањрвандиашон ќатъ гардидааст ё шањрвандии давлати дигарро соњиб шудаанд;

д) шањрвандоне, ки суд онњоро ѓайри ќобили амал донистааст ё бо њукми суд дар љойњои мањрумї аз озодї нигоњ дошта мешаванд ва ё бо ќарори суд дар муассисањои табобати маљбурї мебошанд;

е) хизматчиёни њарбии Ќуввањои Мусаллањи Љумњурии Тољикистон, дигар ќушуну сохторњои њарбї, вазорату идорањо, ки дар онњо ќонун хизмати њарбиро пешбинї намудааст, шахсони њайати ќаторї ва роњбарикунандаи маќомоти корњои дохилї, маќомоти гумрук ва Агентии назорати маводи нашъаовари назди Президенти Љумњурии Тољикистон;

ё) ходимони касбии ташкилотњо ва иттињодияњои динї њангоми дар вазифа буданашон;

ж) шањрвандоне, ки барои содир кардани љиноятњои барќасдонаи вазнин ва махсусан вазнин суд шудаанд, новобаста ба гузаштани муњлат ва бардошта шудани доѓи судиашон;

з) шањрвандоне, ки доѓи судиашон бардошта нашудааст;

и) шањрвандоне, ки барои содир кардани љиноятњои ба муќобили асосњои сохти конститутсионї ва амнияти давлат ва дигар љиноятњои барќасдонаи вазнин ва ё махсусан вазнин аз тарафи маќомоти тањќиќу тафтишот гумонбар шудаанд ё нисбати онњо кофтуков эълон карда шудааст, ба истиснои иштироккунандагони муќовимати сиёсию низомї, ки шомили авф гардидаанд.

4. ба мардону занон барои иштирок дар раванди интихобот њуќуќњои баробари интихоботї ва кафолатњои он дода мешавад.

II. РОЊЊОИ ПЕШБАРЇ НАМУДАНИ НОМЗАДЊО БА

ВАКИЛИИ МАЉЛИСИ НАМОЯНДАГОН

5. Барои интихоботи вакилони Маљлиси намояндагони Маљлиси Олии Љумњурии Тољикистон дар њудуди Љумњурии Тољикистон як њавзаи ягонаи умумиљумњуриявї ва 41 њавзаи њудудии якмандатаи интихоботї ташкил карда мешавад.

6. Ба њавзаи ягонаи умумиљумњуриявї танњо њизбњои сиёсї номзад пешнињод карда метавонанд.

7. Ба 41 њавзаи њудудии якмандатаи интихоботї њизбњои сиёсї, инчунин шањрвандон бо роњи худпешбарї њуќуќ доранд номзад пешнињод кунанд.

8. Номзади худпешбар бояд донад:

а) пешбарї намудани номзадњо ба вакилии Маљлиси намояндагон дар њавзањои якмандатаи интихобот 60 рўз пеш аз интихобот оѓоз шуда, 45 рўз пеш аз интихобот анљом меёбад;

б) љамъоварии на камтар аз 500 (панљсад) имзои интихобкунандагони њавзаи якмандатаи интихоботии дахлдор барои тарафдории худ дар вараќањои имзогузорї, ки намунаашро Комиссияи марказии интихобот ва раъйпурсї муќаррар намудааст. Дар вараќањои имзогузорї насаб, ном ва номи падари номзад ва шахси ташаббускори номзад, љойи истиќомат, силсила ва раќами шиноснома ё њуљљати дигаре, ки шахсияти ташаббускорро тасдиќ мекунад; раќамњои тартибї, насаб, ном ва номи падар, рўз, моњ ва соли таваллуд, шиноснома ё њуљљати дигаре, ки шахсияти имзогузорандаро тасдиќ мекунад (шиносномаи хизматї, шањодатномаи ронандагї ва корти идентификатсионї), силсила ва раќами он њуљљат, љойи истиќомат, имзои шахси имзогузоранда ва таърихи имзои вараќа сабт мегарданд. Њар интихобкунанда бояд ба тарафдории фаќат як номзад аз њавзаи мањалли истиќомати худ имзо гузорад.

9. Вараќаи имзогузорї аз комиссияи њавзавии њудудии якмандатии интихобот дастрас карда мешавад.

III. ГАРАВИ ИНТИХОБОТЇ

10. Номзад ба вакили Маљлиси намояндагон тариќи худпешбарї дар њавзањои якмандатаи интихобот пеш аз баќайдгирї ва баъди аз тарафи комиссияи њавзавии интихобот муайян намудани мувофиќати ў ба талаботи Конститутсияи Љумњурии Тољикистон ва Ќонуни конститутсионии Љумњурии Тољикистон «Дар бораи интихоботи Маљлиси Олии Љумњурии Тољикистон» аз маблаѓи шахсии худ ба суратњисоби муваќќатии махсуси Корхонаи воњиди давлатии Бонки амонатгузории Љумњурии Тољикистон «Амонатбонк» ва шуъбањои он ба миќдори 100 (сад) нишондињанда барои њисобњо гарави интихоботї месупорад. Дар ин бора аз љониби бонки мазкур фавран ба Комиссияи марказии интихобот ва раъйпурсии Љумњурии Тољикистон хабар дода мешавад.

11. Дар сурати ба даст овардани на кам аз 10 фоизи овозњои интихобкунандагони њавзаи интихоботии дахлдори дар овоздињї иштироккарда гарави интихоботї ба номзад баргардонида мешавад. Њангоми бозпас гирифтани номзадї аз љониби номзад гарави интихоботї бо ќарори Комиссияи марказии интихобот ва раъйпурсии Љумњурии Тољикистон ба буљети љумњуриявї мегузарад.

IV. БАЌАЙДГИРИИ НОМЗАДЊОИ ХУДПЕШБАР БА ВАКИЛИИ

МАЉЛИСИ НАМОЯНДАГОН

12. Барои баќайдгирии номзад бо роњи худпешбарї ба вакилии Маљлиси намояндагон ба комиссияи њавзавии њудудии якмандатаи интихобот њуљљатњои зерин пешнињод карда мешаванд:

а) аризаи номзад оид ба розигии вай дар бораи ба овоздињї мондани номзадии худ якљоя бо вараќањои имзогирї; дар ариза уњдадории номзад оид ба ќатъи фаъолияти кории худ дар сурате, ки он бо мандати вакилї номувофиќ бошад, бояд зикр гардад;

б) маълумот оид ба тарљимаи њоли номзад бо зикри насаб, ном ва номи падар, санаи таваллуд, љойи кор, мансаби ишѓолкардааш (машѓулият) ва мањалли зист;

в) нусхаи шиносномаи (корти идентификатсионии) номзад;

г) нусхаи њуљљати расмие, ки доштани тањсилоти олии номзадро тасдиќ мекунад;

д) маълумотнома аз љойи истиќомат оид ба муњлати истиќомати номзад дар њудуди љумњурї;

е) хулосаи Комиссияи марказии интихобот ва раъйпурсии Љумњурии Тољикистон дар хусуси муайян намудани сатњи донистани забони давлатї аз љониби номзад;

ё) маълумот дар бораи њаљм ва манбаи даромади номзад;

ж) маълумот дар бораи амволе, ки ба моликияти номзад мансуб аст;

з) маълумоти тиббї дар бораи солимии руњї;

и) њуљљат дар бораи гарави интихоботї;

й) маълумот дар бораи ба љавобгарии љиноятї кашида нашудан, мањкум нашудан ва доѓи судї надоштан. Маълумоти мазкур бо талаби комиссияи њавзавии якмандатаи интихобот аз љониби маќомоти дахлдори корњои дохилї пешнињод мегардад.

13. Маълумот дар бораи њаљм ва манбаи даромади шањрванде, ки номзад мебошад, дар намуди нусхаи эъломия дар бораи даромади яксолаи пеш аз соли таъйин шудани интихобот (бо ќайди маќомоти андоз) пешнињод карда мешавад. Агар шањрванди номзад мувофиќи ќонунгузории Љумњурии Тољикистон дар бораи андозњо барои пешнињод кардани эъломия дар бораи даромад уњдадор набошад, оид ба њаљми умумии даромад дар як соли пеш аз таъйин шудани интихобот аз ташкилоте, ки даромад гирифтааст, маълумотнома пешнињод менамояд. Маълумотнома дар бораи амволе, ки ба њуќуќи моликияти номзад мансуб аст, дар шакли муќарраркардаи Комиссияи марказии интихобот ва раъйпурсии Љумњурии Тољикистон пешнињод карда мешавад.

14. Комиссияи њавзавии њудудии якмандатаи интихобот ба талаботи Ќонуни конститутсионии Љумњурии Тољикистон «Дар бораи интихоботи Маљлиси Олии Љумњурии Тољикистон» мувофиќат доштани тартиби пешбарии номзад бо роњи худпешбариро месанљад. Дар ин маврид дурустии имзоњои интихобкунандагон, ки ба тарафдории номзад љамъ карда шудаанд, санљида мешавад. Тамоми вараќањо ё як ќисми онњо, ки интихобан гирифта шудаанд, мавриди санљиш ќарор мегиранд. Дар сурати ошкор шудани нодурустии имзоњо, ки боиси аз 500 (панљсад) кам шудани шумораи имзоњои љамъоваришуда мегардад ва ё пешнињоди маълумоти нодуруст оид ба даромадњо ва ё амволе, ки ба моликияти номзад мансуб аст, баќайдгирии номзад рад карда мешавад. Нусхаи ќарори комиссияи њавзавии њудудии якмандатии интихобот дар бораи рад кардани баќайдгирї бо баёни асосњои радкунї ба номзад бо роњи худпешбарї дар давоми як шабонарўз дода мешавад. Номзад бо роњи худпешбарї вобаста ба ќарори комиссияи њавзавии њудудии якмандатии интихобот дар бораи рад кардани баќайдгирии номзад метавонад дар давоми 10 рўзи пас аз ќабул гардидани ќарор ба Комиссияи марказии интихобот ва раъйпурсии Љумњурии Тољикистон ва ё маќомоти судї мурољиат намояд. Баррасии мурољиат аз љониби маќомоти судї бо тартиби муќаррарнамудаи боби 25 Кодекси мурофиавии мадании Љумњурии Тољикистон амалї мегардад.

15. Номзад бо роњи худпешбарї фаќат дар як њавзаи интихобот ба ќайд гирифта мешавад.

16. Маълумот дар бораи номзадњои баќайдгирифташуда аз рўзи баќайдгирї бо замимаи пурраи њуљљатњои баќайдгирї ба Комиссияи марказии интихобот ва раъйпурсии Љумњурии Тољикистон пешнињод карда мешавад.

17. Комиссияи њавзавии њудудии якмандатии интихобот дар давоми як њафтаи баъди баќайдгирии номзадњо дар њавзањои њудудии якмандатии интихоботї дар матбуоти њудуди њавзаи интихоботи дахлдор дар бораи ба ќайд гирифта шудани онњо бо зикри насаб, ном ва номи падар, соли таваллуд, њизбият, мансаб (шуѓл), љойи кор ва мањалли зисти номзади худпешбар ахбор чоп мекунад.

18. Комиссияи дахлдори интихобот дар давоми се рўз баъди баќайдгирї ба номзад шањодатномаи дахлдори номзадиро дар шакли муќаррарнамудаи Комиссияи марказии интихобот ва раъйпурсии Љумњурии Тољикистон месупорад.

V. ВАЗЪИ ЊУЌУЌИИ НОМЗАДЊО БА ВАКИЛИИ

МАЉЛИСИ НАМОЯНДАГОН

19. Њамаи номзадњо ба вакилии Маљлиси намояндагон дорои њуќуќ ва уњдадорињои баробар мебошанд.

20. Маъмурияти корхона, муассисаю ташкилот, ки дар онњо номзадњои ба ќайд гирифташуда кор мекунанд, аз рўзи баќайдгирии номзад аз тарафи комиссияи дахлдори интихобот то рўзи эълони расмии натиљаи умумии интихобот уњдадоранд дар асоси аризаи номзад ўро аз иљрои вазифањои хизматї дар њар ваќт ва њар рўз дар давоми ин муњлат бо нигоњ доштани музди миёнаи мењнат аз њисоби ташкилот, муассисаю корхона озод намояд.

21. Дар ваќти гузаронидани интихобот номзади баќайдгирифташударо бо ташаббуси маъмурият (корфармо) аз кор (вазифа) озод кардан ё бе розигиаш ўро ба кори (вазифаи) дигар гузаронидан мумкин нест.

22. Ваќти иштироки номзади баќайдгирифташуда дар интихобот ба собиќаи кори номзад дохил карда мешавад.

23. Номзади баќайдгирифташударо бе розигии Комиссияи марказии интихобот ва раъйпурсии Љумњурии Тољикистон њабс кардан, дастгир кардан, маљбуран овардан, кофтуков кардан мумкин нест, ба истиснои дастгир шудани ў дар љойи содир намудани љиноят.

24. Номзадњо аз лањзаи ба ќайд гирифта шуданашон дар маъракаи интихобот дар асосњои баробар иштирок мекунанд, дар гузаронидани маљлисњои пеш аз интихобот ва маљлисњои дигар, истифодаи имконияти воситањои ахбори омма, аз љумла телевизион ва радио, њуќуќи баробар доранд.

25. Номзад метавонад бо барномаи фаъолияти ояндаи худ баромад кунад. Барномаи номзад набояд хилофи Конститутсияи Љумњурии Тољикистон бошад.

VI. ШАХСОНИ БОЭЪТИМОДИ НОМЗАДЊО БА ВАКИЛИИ

МАЉЛИСИ НАМОЯНДАГОН

26. Номзадњо бо роњи худпешбарї ба комиссияи њавзавии якмандатаи интихобот то 5 нафар шахси боэътимод пешнињод менамоянд.

27. Барои баќайдгирии шахсони боэътимод ба комиссияњои дахлдори њавзавии интихобот њуљљатњои зерин пешнињод карда мешаванд:

а) аризаи номзад оид ба розигии вай дар бораи шахси боэътимод будан;

б) маълумот оид ба љойи кор, мансаби ишѓолкарда (машѓулият) ва мањалли зисти шахсони боэътимод;

в) нусхаи шиносномаи (корти идентификатсионии) шахси боэътимод;

г) маълумоти тиббї дар бораи солимии руњии шахси боэътимод.

VII. НОМЗАДИИ ХУДРО БОЗПАС ГИРИФТАНИ НОМЗАД БА ВАКИЛЇ. БЕКОР КАРДАНИ ЌАРОРИ БАЌАЙДГИРИИ НОМЗАД БА ВАКИЛЇ

28. Бекор кардани ќарори баќайдгирии номзад ба вакилї дар њолатњои зерин сурат мегирад:

- аз љониби номзад вайрон кардани меъёрњои муќаррарнамудаи Конститутсия ва Ќонуни конститутсионии Љумњурии Тољикистон «Дар бораи интихоботи Маљлиси Олии Љумњурии Тољикистон»;

- дар њолати ихтиёран аз номзадии худ даст кашидани номзад ба вакилї. Дар ин њолат номзад бо аризаи хаттї ба комиссияи дахлдори интихоботї мурољиат мекунад. Аризаи хаттї дар ин маврид ифодаи мурољиати расмї ва иродаи номзад мебошад.

29. Аз рўйи ин масъала бо тартибе, ки барои пешбарии номзад пешбинї шудааст, ќарор ќабул карда шуда, ба комиссияи дахлдори њавзавии интихобот пешнињод мегардад. Ин номзадро комиссияи дахлдори њавзавии интихобот аз маќоми номзадї мањрум месозад.

30. Номзад бо роњи худпешбарї метавонад дар муњлати на дертар аз 10 рўз то рўзи интихобот ба комиссияи њавзавии њудудии якмандатии интихобот ариза навишта, номзадиашро бозпас гирад.

31*.* Комиссияи њавзавии њудудии якмандатии интихобот, ки номзади бо роњи худпешбарї пешнињод гардидаро ба ќайд гирифтааст, дар бораи мањрум сохтан аз маќоми номзадї ќарор ќабул намуда, дар бораи ќарори мазкур ба Комиссияи марказии интихобот ва раъйпурсии Љумњурии Тољикистон (фавран), ба интихобкунандагони њавзаи дахлдори интихобот ва ба номзад бо роњи худпешбарї хабар медињад.